sagorsarker/bangla-wikipedia huggingface dataset:
বাগবেড় হত্যাকাণ্ড

ত্রিপুরা রাজ্যের পশ্চিম ত্রিপুরা জেলার কল্যাণপুর থানার একটি গ্রাম বাগবের। এটি পশ্চিম গিলতলীতে পুলিশ স্টেশন থেকে প্রায় ১ কিলোমিটার দূরত্বে অবস্থিত। ২০০০ সালের মে মাসে চলমান জাতিগত দাঙ্গার সময় বাগবের একটি শরণার্থী ক্যাম্পে কয়েক হাজার বাঙালি হিন্দু আশ্রয় নেয়। ক্যাম্পটি নিরঞ্জন সরদারপাড়া সিনিয়র বেসিক স্কুল-এ অবস্থিত ছিল। 
২০ মে বিকাল ৫টার দিকে প্রায় ৬০ এনএলএফটি জঙ্গিদের একটি আগ্নেয়অস্ত্রে সশস্ত্র দল বাগবের গ্রামে হামলা চালায়। স্থানীয় সিপিআই (এম) নেতা আজয় ঘোষের বাড়িতে তারা গ্রেনেড ছুড়ে। হামলার খবর শুনে নিরঞ্জন সরদারপাড়া স্কুলের আশেপাশে আশ্রয় নেয়া শরণার্থীরা কাঞ্চনপুরের দিকে পালিয়ে যেতে শুরু করে। উদ্বাস্তুদের পালিয়ে যাওয়া দেখে, এনএলএফটি জঙ্গিরা তাদের ওপর বন্দুকগুলি ছুড়ে। তিন উদ্বাস্তু অবিলম্বে নিহত হয়। এরপর জঙ্গিরা শরণার্থী ক্যাম্পে বন্দীদের লক্ষ্যবস্তু করেছিল, যেখানে তারা ১৬ জনকে হত্যা করেছিল এবং কয়েকজনকে আহত করেছিল। গণহত্যা সংঘটিত হওয়ার সময় বাগবের সিআরপিএফ অফিসাররা কোন প্রতিবাদ করেনি। ১৯ জন বাঙালি হিন্দু এই স্থানে নিহত হন এবং অন্যরা গুরুতরভাবে আহত হন। তাদের মধ্যে ছয়জন পরে মারা যান।
২১ মে সকাল সাড়ে ১১টার দিকে কল্যাণপুর থানায় রাতিয়া-দুর্গাপুরে তিনটি বাঙালি হিন্দুকে হত্যা করে সন্দেহভাজন এনএলএফটি বিদ্রোহীরা। তারপর বিদ্রোহীরা কয়েকটি বাড়িতে অগ্নিসংযোগ করে।
গণহত্যার পর কল্যাণপুরের পাঁচটি গ্রাম পঞ্চায়েত থেকে ৩৩৩ পরিবারকে উত্তর কল্যাণপুর গ্রাম পঞ্চায়েতের অধীনে অমর কলোনিতে স্থানান্তরিত করা হয়। প্রতিটি পরিবারের তাদের বাড়ি নির্মাণের জন্য ২৪ টন এবং ২০০০ রুপি নগদ প্রতিশ্রুতি দেওয়া হয়েছিল। যাইহোক, উত্তর কল্যাণপুর গ্রাম পঞ্চায়েত থেকে কোনও ঋণ গ্রহণ করার অধিকার তাদের ছিল না।
বাগেরহাট জাদুঘর

বাগেরহাট জাদুঘর বাংলাদেশের বাগেরহাট জেলায় অবস্থিত। ১৯৭৩ সালে সরকার পঞ্চদশ শতকে গড়ে ওঠা খলিফাতাবাদ শহরের প্রাচীন ইতিহাস ও ঐতিহ্য সংরক্ষণ ও উপস্থাপনের জন্য আন্তর্জাতিক আবেদন জানায়। এরই প্রেক্ষিতে ইউনেস্কো- বাংলাদেশ সরকারের যৌথ উদ্যোগে সংরক্ষণ ও সংস্কার প্রকল্পের আওতায় ১৯৯৫ সালে ৫২০ বর্গমিটার এলাকা নিয়ে একটি জাদুঘর নির্মিত হয়।
জাদুঘরটি ২০০১ সালের সেপ্টেম্বর মাসে জনসাধারণের জন্যে উন্মুক্ত করে দেয়া হয়। জাদুঘরটি ষাটগম্বুজ মসজিদ এর সংগে একই কমপ্লেক্সে অবস্থিত। জাদুঘরের গেটের পাশে টিকেট কাউন্টার অবস্থিত। জনপ্রতি টিকেট এর দাম পনের টাকা, তবে পাঁচ বছরের কম কোন বাচ্চার জন্যে টিকেট এর দরকার পড়েনা। মাধ্যমিক পর্যায়ের শিশু-কিশোরদের জন্য প্রবেশ মুল্যে নির্ধারন করা হয়েছে ৫ টাকা। সার্কভুক্ত বিদেশি দর্শনার্থীর জন্যে টিকেট মূল্য পঞ্চাশ টাকা এবং অন্যান্য বিদেশী দর্শকদের জন্য টিকেটের মূল্য একশত টাকা।
গ্রীষ্মকালে সকাল ১০টা থেকে সন্ধ্যা ৬টা পর্যন্ত জাদুঘর খোলা থাকে। মাঝখানে দুপুর ১টা থেকে ১.৩০ পর্যন্ত আধ ঘণ্টার জন্যে বন্ধ থাকে। আর শীতকালে সকাল ৯টা থেকে বিকেল ৫টা পর্যন্ত খোলা থাকে। শীতকালেও দুপুর ১টা থেকে ১.৩০ পর্যন্ত বন্ধ থাকে। আর সবসময়ের জন্যেই শুক্রবারে জুম্মার নামাযের জন্যে সাড়ে বারোটা থেকে তিনটা পর্যন্ত বন্ধ থাকে। রবিবার সাধারণ ছুটি এবং সোমবার বেলা ২.০০ থেকে খোলা থাকে। এছাড়াও সরকারী কোন বিশেষ দিবসে জাদুঘর খোলা থাকে ।
হেসা আউয়াল বিহসুদ জেলা

হিসা-ই-আইয়ালি বিহসুদ () আফগানিস্তানের ওয়ারদক প্রদেশের অবস্থিত একটি জেলা। এই জেলারটিকে হাজারা সংখ্যাগরিষ্ঠ বসবাসকারী জনগোষ্ঠী বলা হয়ে থাকে, তবে পশতুন কুচি সম্প্রদায়ের লোকজনের চারণভূমি হিসাবেও জেলাটিকে ব্যবহার করা হয়ে থাকে। হাজিগাক খনি জেলায় অবস্থিত।
২০০৭ সাল থেকে জেলাটিতে জাতিগত সহিংসতায় এক ভয়াবহ পর্যায় চলে গিয়েছিল, যার ফলে বিপুল পরিমাণ জমি মালিকানা নিয়ে হাজারা এবং কুচি সম্প্রদায়ের মধ্যে ব্যাপক বিভেদ এবং বিতর্কের সৃষ্টি হয়েছিল। হাজারা সম্প্রদায়ের পক্ষ থেকে দাবি করা হয়েছিল যে, কুচি মিলিশিয়ারা তালেবানদের সশস্ত্র হচ্ছে এসব কাজে উস্কানি দিচ্ছে। এর ফলাফল স্বরুপ বেশ কয়েকটি গ্রাম আগুনে পুড়ে ভষ্মিভূত হয় এবং লোকজন হাজার হাজার এলাকা ছেড়ে ভয়ে পালিয়ে যায়।
আবুল বরকত স্মৃতি জাদুঘর

আবুল বরকত স্মৃতি জাদুঘর (পুরো নাম ভাষা শহীদ আবুল বরকত স্মৃতি জাদুঘর ও সংগ্রহশালা) বাংলাদেশের ঢাকা জেলার পলাশীতে জহুরুল হক হলের ভেতরে অবস্থিত। ২০১২ সালের ১২ মার্চ জহুরুল হক হলের ভেতরে
ঢাকা বিশ্ববিদ্যালয়ের রাষ্ট্রবিজ্ঞান বিভাগের ছাত্র আবুল বরকত নামে এই স্মৃতি জাদুঘর ও সংগ্রহশালার উদ্বোধন করেন ভাষাসৈনিক ও সাবেক তত্ত্বাবধায়ক সরকারের প্রধান উপদেষ্টা বিচারপতি হাবিবুর রহমান।
শহীদ আবুল বরকত স্মৃতি জাদুঘর ও সংগ্রহশালা নির্মাণকাজ শুরু হয় ২০০৮ সালের ৩ অক্টোবর। ২০০৯ সালের ১৬ জুন এর নির্মাণকাজ শেষ হয়।  ২০১২ সালের ২৫ মার্চ বিচারপতি মুহাম্মদ হাবিবুর রহমান জাদুঘর ও সংগ্রহশালাটি উদ্বোধন করেন।
মাত্র ৫ জন কর্মী নিয়ে জাদুঘর ও সংগ্রহশালার যাবতীয় কর্মকাণ্ড পরিচালিত হয়ে আসছে। দারুণ ছিমছাম এই জাদুঘরে প্রবেশ করলে কর্মীদের যত্নের ছাপ সহজেই চোখে পড়ে।
১৯২৮ সালে জন্ম নেয়া বরকত ১৯৪৮ সালে ঢাকা বিশ্ববিদ্যালয় এর রাষ্ট্রবিজ্ঞানে ভর্তি হন। ১৯৫১ সালে তিনি স্নাতক ডিগ্রি অর্জন করেন। ১৯৫২ সালের একশে ফেব্রুয়ারি পাকিস্তানি পুলিশের গুলিতে তিনি শহীদ হন। আবুল বরকত স্মৃতি জাদুঘর পলাশীর মোড়ে জহুরুল হক হলে অবস্থিত। হলের পেছনের প্রবেশদ্বার দিয়ে ঢুকে হাতের বাম দিকে জাদুঘরটি পাওয়া যাবে। জাদুঘরে বরকতের ব্যক্তিগত ছবি, চিঠি, ব্যবহৃত জিনিসপত্র, মরণোত্তর একুশে পদক, বিশ্ববিদ্যালয়ের সনদ ছাড়াও ভাষা আন্দোলনের নানা সংগ্রহ আছে।। দ্বিতীয় তলায় একটি পাঠাগার আছে যেখানে মুক্তিযুদ্ধ ও ভাষা আন্দোলনের ওপর বাংলাদেশে প্রকাশিত দলিল ও বইপত্র রক্ষিত আছে। দর্শনার্থীগণ রবি থেকে বৃহস্পতিবার সকাল ১০টা থেকে বিকেল ৪টার মধ্যে জাদুঘর ঘুরে দেখতে পারবেন।
স্মৃতিফলক পার হয়ে ভেতরে ঢোকার পরে দেয়ালে বিশাল ক্যানভাসে আঁকা ভাষা আন্দোলনের ইতিহাস, ‘রাষ্ট্রভাষা বাংলা চাই’ দাবিতে ছাত্রদের মিছিল। মিছিলে সরকারি বাহিনীর গুলিবর্ষণ। গুলিতে শহীদ ও তাদের স্মরণে প্রথম শহীদ মিনার এবং তারপর কেন্দ্রীয় শহীদ মিনার, শ্রদ্ধাঞ্জলি ও প্রভাতফেরি। ডান পাশে নিদর্শন ও আলোকচিত্র। নিদর্শনের মধ্যে রয়েছে ভাষাশহীদ আবুল বরকতের ব্যবহৃত একটি খেলনা, তিনটি কাপ-পিরিচ, বাবাকে লেখা বরকতের তিনটি চিঠি, বরকতের ডিগ্রির সনদ। সংগ্রহশালায় রাষ্ট্রভাষা বাংলার দাবিতে ১৯৪৮ সালের ১১ মার্চের ছাত্র আন্দোলন থেকে শুরু করে ১৯৫২ সালের আন্দোলন, ২১ ফেব্রুয়ারি বরকতের কবরে তার বাবা-মায়ের শ্রদ্ধাঞ্জলি, ঢাকা বিশ্ববিদ্যালয়ের ছাত্রীদের প্রভাতফেরি, মাওলানা ভাসানী ও বঙ্গবন্ধু শেখ মুজিবুর রহমানের প্রভাতফেরির ছবি, একুশের গানসহ নানা ঘটনার আলোকচিত্র রয়েছে।
দোতলায় রয়েছে লাইব্রেরি ও গবেষণা কর্মের নির্দিষ্ট স্থান। জাদুঘরের পরিচালকের আগ্রহে সেখানে রয়েছে ভাষা আন্দোলন ও মুক্তিযুদ্ধের অনেক বই এবং মূল্যবান অনেক দলিল। অনুমতি সাপেক্ষে তা ব্যবহার করতে পারেন আগ্রহী গবেষকরা।
চালনা পৌরসভা

চালনা পৌরসভা খুলনা বিভাগের খুলনা জেলার অন্তর্গত দাকোপ উপজেলার একটি প্রশাসনিক অঞ্চল। এটি খুলনা জেলার অন্যতম একটি পৌরসভা।এক সময় চালনা ছিল দেশের দ্বিতীয় বৃহত্তম সমুদ্র বন্দর যা পরে চালনার পাশের এলাকা মংলায় স্থানান্তরিত করা হয়।বর্তমানে চালনায় গড়ে উঠেছে তিনটি বড় এলপিজি গ্যাস কারখানা,চিংড়ি শিল্পকারখানা সহ মাঝারি-ভারী শিল্প প্রতিষ্ঠান।
চালনা পৌরসভার ভৌগোলিক অবস্থান । চালনা পৌরসভার মোট আয়তন ৯.৪৮ কিমি²।।
জঘাতু জেলা (ওয়ারদক)

জঘাতু গজনি থেকে ২০ কিলোমিটার উত্তর-পশ্চিমে আফগানিস্তানের ওয়ারদক প্রদেশের একটি জেলা। ২০০৫ সালের আদমশুমারী তথ্য অনুযায়ী, জেলাটির জনসংখ্যা ছিল প্রায় ৯০,০০০ এর বেশি, যাদের মধ্য থেকে প্রায় সকলই পশতুন সম্প্রদায়ের মানুষ বসবাস করে থাকে। জেলা কেন্দ্রীয় শহরের নাম হচ্ছে গাজী মুহম্মদ জন খান বাজার যেটি তালিবান শাসনামলে নির্মিত হয়েছিল।
কৃষিকে আয়ের প্রধান উৎস হিসেবে ধরা হয়। আফগানিস্তানের বিখ্যাত আপেল এই জেলা থেকে উৎপন্ন হয়ে থাকে, কিন্তু সমগ্র প্রদেশে খরার প্রভাবও সবচেয়ে গুরুতর সমস্যা হিসেবে চিহ্নিত হয়ে উঠছে। স্বাস্থ্য ও শিক্ষাক্ষেত্রে সেবা ব্যাপকভাবে দুর্বলতা পরিলক্ষিত হয় কিন্তু বর্তমানে এই এলাকাটিতে অধিকাংশ লোক তাদের নিজস্ব প্রচেষ্টায় শিশুদের জন্য স্কুল তৈরী করে শিক্ষার ব্যবস্থা করছেন। এটি আফগানিস্তানে যাওয়ার জন্য সবচেয়ে সুন্দর জায়গাগুলির মধ্যে একটি হিসেবে মনে করা হয়। এছাড়াও এই জেলার মানুষজন খুব উদার এবং অতিথি পরায়নতার জন্য সুপরিচিত।
জগাতু জেলার বেশ কিছু ঐতিহাসিক স্থান রয়েছে, যেমন বারঘালি যেটি ইসলামের পূর্ব যুগে হ্যাপলি সাম্রাজ্যের রাজধানী ছিল।
খাজরা ইউনিয়ন

খাজরা ইউনিয়ন বাংলাদেশের সাতক্ষীরা জেলার আশাশুনি উপজেলার অন্তর্গত একটি ইউনিয়ন।
সড়ক পথে উপজেলা হইতে ইউনিয়ন পরিষদ খাজরা২২কি,মি। জেলা হইতে৪০ কি,মি। ।
পূর্বে কয়রা উপজেলা, পশ্চিমে আনুলিয়া ইউনিয়ন, উত্তরে বড়দল ইউনিয়ন, দক্ষিণে কপোতাক্ষ নদী
৮ নং খাজরা ইউনিয়নে ১টি মাত্র নদী রয়েছে সেটি হলো কপোতাক্ষ নদী এ নদটি খাজরা ইউনিয়নের একটি ঐতিহ্য বাহি নদী।
ইউনাইটেড মাধ্যমিক বিদ্যালয় 
খাজরা হাকিমিয়া দাখিল মাদ্রাসা
মার্কজি বিহসুদ জেলা

মার্কজ-ই বিহসুদ জেলা () আফগানিস্তানের পশ্চিমে মেইদান ওয়ারদক প্রদেশে অবস্থিত একটি অন্যতম জেলা। জেলাটির রাজধানী শহরের নাম হচ্ছে বিহসুদ নামক শহর।
জেলাটিতে মূলত হাজারা সংখ্যাগরিষ্ঠ জনসংখ্যা বসবাসকারী রয়েছে। মার্কজি বিহসুদের জনসংখ্যা আনুমানিক প্রায় ২৫০,০০০ জন এরও বেশি। মেইদান ওয়ারদক প্রদেশের বড় এলাকা নিয়ে মার্কজি বিহসুদ বৃহত্তম জেলা হিসেবে গঠিত হয়েছে।
জেন্না প্রেস্‌লে

জেন্না প্রেস্‌লে (জন্ম: ১লা এপ্রিল, ১৯৮৭) হলেন যুক্তরাষ্ট্রের একজন প্রাক্তন পর্নোগ্রাফিক অভিনেত্রী, যিনি Brittni De La Mora নামেও পরিচিত।
টিজুয়ানা, মেক্সিকো তে থাকা অবস্থায় প্রেস্‌লে স্ট্রিপিং এবং বক্ষ উন্মুক্ত করতে শুরু করেন। অপ্রাপ্তবয়স্ক হওয়া সত্ত্বেও প্রায় ২ বছর তিজুয়ানাতে থাকা অবস্থায় প্রতি সাপ্তাহে স্ট্রাইপিং করতেন। ১৭ বছর বয়সে তিনি আনরেক্সিয়া নার্ভসা এর চিকিৎসা শুরু করেন। ২০০৫ সালে হিলটপ হাই স্কুল থেকে তিনি স্নাতক পাস করেন এবং সান্টা বারবারা সিটি কলেজ এ ভর্তি হন। তিনি প্রচারণা ও সাংবাদিকতা বিষয়ে লেখাপড়া করেন এবং টেলিমেকার হিসেবে কাজ করেন। কলেজে পড়াকালীন সময়ে তিনি "রোমান্স ছবি" করার জন্য প্রস্তাব পেয়েছিলেন। 
২০০৫ সালের সেপ্টেম্বর মাসে ১৮ বছর বয়সে প্রেস্‌লে পর্ণগ্রাফির দুনিয়ায় প্রবেশ করেন। কিন্তু ১ মাসের মতো কাজ করার পরে তার গনোরিয়া ধরা পরে। তিনি পর্ণোগ্রাফির দুনিয়ায় প্রায় ২৭৫ টি প্রাপ্ত বয়স্কদের চলচ্চিত্রে অংশ নিয়েছেন এবং পরিচালনা করেছেন। ২০১০ সালে "মাক্সিম" ম্যাগাজিন তার নাম সেরা ১২ নারী পর্ন অভিনেত্রীর তালিকাতে রাখে। ২০১১ সালে "কমপ্লেক্স (ম্যাগাজিন)" "The Top 100 Hottest Porn Stars (Right Now)" তালিকায় ১৭তম স্থানে তার অবস্থান প্রকাশ করে।
তার সমসাময়িক সময়ে প্রাপ্ত বয়স্ক চলচ্চিত্র শিল্পে তিনি পরিচিত ছিলেন নারী রাগমোচনের জন্য। নিক মান্নিং এর সাথে সঙ্গমরত অবস্থায় তিনি প্রথম ব্যপারটি আবিষ্কার করেন। ২০১২ সালে প্রেস্‌লে পর্ণোগ্রাফির দুনিয়া থেকে অবসর গ্রহণ করেন। 
তিন বছর পর্ণোগ্রাফির দুনিয়ায় থাকার পরে তিনি তার দাদা-দাদির সাথে স্যান ডিয়েগো এ অবস্থিত রক চার্চে যান, সেখানে তিনি যিশুকে তার প্রভু হিসেবে স্বীকার এবং দ্যা রিভ. মাইলস এমসিফেরসন এর একটি সারমন শোনার পরে ধর্মীয় শিক্ষা গ্রহণ করেন। এক্সএক্সএক্স চার্চের একজন খ্রিস্টান পাস্টর এর অনুপ্রেরণায় প্রেস্‌লে পর্ণোগ্রাফির দুনিয়া ত্যাগ করার সিদ্ধান্ত নেন। ২০১২ সালের ডিসেম্বর মাসে লাস ভেগাসে তিনি তার শেষ পর্ন ভিডিওতে অংশ নেন। ২০১৩ সালে এক সাক্ষাৎকারে তিনি একটি বই সম্পর্কে বলেন যেখানে তিনি আর অতীত জীবনের মাদকের বিরুদ্ধে লড়াই, প্রাপ্ত বয়স্কদের চলচ্চিত্রের শিল্প এবং খ্রিস্টান ধর্মে তার নতুন বিশ্বাস সম্পর্কে জানাবেন। ২০১৩ সালের আগস্টে "দ্যা ভিউ" অনুষ্ঠানে তার খ্রিস্টান ধর্মে দীক্ষিত হওয়ার ব্যপারটি নিয়ে খোলাখুলি কথা বলেন।
পর্ণোগ্রাফির দুনিয়ায় তিনি ক্রিস্টাল মেথ, হেরোইন, কোকেইন (ওজন কম রাখতে), এস্টাসি এবং অক্সিকন্টিন ব্যবহার করতেন। 
পর্ণোগ্রাফির দুনিয়ায় থাকা অবস্থায় তার দুইবার বাগদান হয় এবং তার সামনেই রাইভাল মোটরসাইকেল গ্যাং তার বয়ফ্রেন্ডকে হত্যা করে।
রাংকূট বনাশ্রম বৌদ্ধ বিহার

রাংকুট বনাশ্রম বৌদ্ধ বিহার বাংলাদেশের কক্সবাজার জেলার প্রসিদ্ধ বৌদ্ধ বিহার। এই বিহারকে কেন্দ্র করে এক সময় এ অঞ্চলে বৌদ্ধ শিক্ষা ও সংস্কৃতির বিকাশ ঘটেছিল। মৌর্যবংশের তৃতীয় সম্রাট অশোক এটি স্থাপন করেন। অনেকের কাছে এটি রামকোট বৌদ্ধ বিহার নামেও পরিচিত। রামুতে আরও ৩০টি বৌদ্ধ বিহার থাকলেও এটি বৌদ্ধধর্মালম্বীদের কাছে অধিক গুরত্বপূর্ণ। 
রাংকূট বনাশ্রম বৌদ্ধ বিহার কক্সবাজার জেলার রামু উপজেলার রাজারকুল ইউনিয়নে সবুজ অরণ্যে ঘেরা পাহাড়ি অঞ্চলে অবস্থিত। বর্তমান বিহারটি একটি ছোট টিলার উপর অবস্থিত। 
২৬১ সালে সংগঠিত কলিঙ্গের যুদ্ধের সময় যুদ্ধের ভয়াবহতা থেকে গৌতম বুদ্ধ মর্মাহত হয়ে মানবতাতর সেবায় আত্মনিয়োগ করতে বৌদ্ধধর্ম গ্রহণ করেন। খ্রিষ্টপূর্ব ৫৮০-৫২৮ শতকে প্রাচীন আরাকানের ধন্যবতী (ধাঁঈয়াওয়াদি) নগরের রাজা মহাচন্দ্র সুরিয়ার আমন্ত্রণে গৌতম বুদ্ধ তার শিষ্যদের নিয়ে তৎকালীন সমতটের চৈতগ্রামের (বর্তমান চট্টগ্রাম) উপর দিয়ে ধন্যবতী নগরে যাওয়ার পথে এই স্থানে এসে কিছুক্ষণ বিশ্রাম করেছিলেন। তখন তার প্রধান সেবক আনন্দ স্থবিরকে উদ্দেশ্য করে ভবিষ্যত বাণী করে বলেন, “হে আনন্দ! পশ্চিম সমুদ্রের পূর্ব তীরে রম্যবতি (রম্মাওয়াদি) নগরের পর্বত শীর্ষে আমার বক্ষাস্থি স্থাপিত হবে, তখন এর নাম হবে ‘রাং-উ’, এই রাখাইন শব্দের শাব্দিক অর্থ 'বক্ষাস্থি'। ‘রাং’ অর্থ বক্ষ, ‘উ’ অর্থ বক্ষাস্থি। আর 'কূট' মানে 'স্থান'। পরে বিভিন্ন সময় সম্রাট অশোক বুদ্ধের ৪৫ বছর ব্যাপী ৮৪ হাজার ধর্মবানীকে বুদ্ধ জ্ঞানের প্রতীকরূপে বুদ্ধের অস্থি সংযোজিত ৮৪ হাজার চৈত্য স্থাপন করেছিলেন। যার মধ্যে রামকূট বৌদ্ধ বিহার একটি বলে মনে করে হয়। খ্রিস্টপূর্ব ৩০৮ সালে আরাকান রাজা চন্দ্রজ্যোতি (চেঁদি রাজা) কর্তৃক বুদ্ধের উক্ত বক্ষাস্থি সাদা পাথরের ৬ ফুট উঁচু বুদ্ধবিম্বের মাথায় সংযোজিত করে বুদ্ধবিম্বটি স্থাপন করেন। সময়ের বিবর্তনে রাংকূটের অস্তিত্ব বিলীন হয়ে যায়। চীনা পরিব্রাজক হিউয়েন সাঙয়ের ভ্রমণলেখায় এই বিহারের উল্লেখ রয়েছে। ১৬৬৬ সালে মুঘলদের আক্রমণে বিহারটি ধংগপ্রাপ্ত হয়। পরে ১৯৩০ সালে ব্রহ্মদেশীয় ভিক্ষু ও শ্রীলংকান পুরোহিত জগৎচন্দ্র মহাথের শ্রীলঙ্কায় অবস্থানকালে একখানি শিলালিপি উদ্ধার করেন। শিলালিপি থেকে প্রাপ্ত তথ্যানুযায়ী অনুসন্ধান ও খননকার্যের ফলে ১৯২৯ সালে জগৎচন্দ্র মহাস্থবির রামকোট বৌদ্ধ বিহারটি আবিষ্কআর এবং পুনঃপ্রতিষ্ঠা করেন। এরপর থেকে এখানে বূহ্যচক্র মেলা, ধর্মসস্কন্ধ পূজা সহ বিভিন্ন উৎসব পালিত হয়।
জানা যায়, ১৯৬৬ সালের দিকে মন্দিরের সংস্কার করতে গিয়ে প্রজ্ঞাজ্যোতি মহারেথ নামের এক ধর্মসংস্কারক পরবর্তী ২০ বছর এখানে অবস্থান করেন। ১৯৮৮ সালে এক দাকাতের শিকার হয়ে মহারেথ রাংকূট ছাড়েন।
বিহারটিতে ব্যবহূত ইটের পরিমাপ ছিল × × । আকারে সম্পূর্ণ বিহারটি × আয়তাকার। বিহারের চূড়ার উচ্চতা । বিহারে বৃহদাকার অভয়মুদ্রায় খচিত বুদ্ধমূর্তি রয়েছে। পূর্বদিকের পাহাড়ে একটি বৃহদাকার দালানের ধ্বংসাবশেষ রয়েছে যার চারপাশে বেলেপাথরের ভাস্কর্যের ভগ্নাংশ ছড়িয়ে রয়েছে। যেগুলির মধ্যে বুদ্ধের পদচিহ্ন, হস্ত ইত্যাদি উল্লেখযোগ্য।
ফিউরি (২০১৪-এর চলচ্চিত্র)

ফিউরি ২০১৪ সালের একটি মার্কিন যুদ্ধভিত্তিক চলচ্চিত্র। এর পরিচালক ও রচয়িতা ডেভিড আইয়ার, এবং এর শ্রেষ্ঠাংশে অভিনয় করেছেন ব্র্যাড পিট, শিয়া লাবিউফ, লোগান লারম্যান, মাইকেল পেনা, জন বার্নথাল, জেসন ইসাকস এবং স্কট ইস্টউড।
চলচ্চিত্রটির প্রযোজনা শুরু হয় ২০১৩ সালের সেপ্টেম্বরের শুরুতে ইংল্যান্ডের হার্টফোর্ডশায়ারে। ইতিবাচক প্রতিক্রিয়া পাওয়ার মাধ্যমে এটি ২০১৪ সালের ১৭ই অক্টোবর মুক্তি পায় এবং বিশ্বব্যাপী $২১১ মিলিয়ন মার্কিন ডলার আয় করে।
কুল্যা ইউনিয়ন

কুল্যা ইউনিয়ন বাংলাদেশের সাতক্ষীরা জেলার আশাশুনি উপজেলার অন্তর্গত একটি ইউনিয়ন।
কুল্যা ইউনিয়নটি সাতক্ষীরা জেলার আশাশুনি উপজেলার উত্তরে অবস্থিত। এ ইউনিয়নটি উত্তর দক্ষিণভাবে লম্বা, পূর্ব দিকে কাদাকাটি ইউনিয়ন, পশ্চিমে বুধহাট ইউনিয়ন, উত্তরে তালা ইউনিয়ন এবং দক্ষিণে মরিচ্চাপ নদী ও পূর্বে বেতনা নদী প্রবাহিত। ।
সাতক্ষীরা জেলার আশাশুনি উপজেলা ৩নং কুল্যা ইউনিয়নটি অত্যন্ত মনোরম পূর্ন ইউনিয়ন ইউনিয়নের মনোরম পরিবেশ গড়ার জন্য বিভিন্ন প্রতিষ্ঠান ইত্যাদি রয়েছে তার মধ্যে একটি বেতনা নদী গুরুত্ব পূর্ন ভুমিকা পালন করে।
প্রাথমিক বিদ্যালয়ের সংখ্যা ১৫টি। সরকারি ৯টি বেসরকারি ৬টি
মাদরাসা ৭টি
মাধ্যমিক বিদ্যালয় ৩টি এর মধ্যে একটি বালিকা বিদ্যালয়
কলেজিয়েট স্কুল ১টি
মহিলা কলেজ ১টি
কারিগরি কলেজ ১টি
মসজিদ ৩৮টি, মন্দির ১৩টি, গির্জা- ১টি, শ্মশান ঘাট ১০টি
আদোলফো মেলেন্দেজ

এদোলফো মেলেন্দেজ (জন্ম: ২ জুন ১৮৮৪ - মৃত্যু: ৪ জুন ১৯৬৮) ছিলেন একজন স্পেনীয় ফুটবলার যিনি রিয়াল মাদ্রিদের প্রতিষ্ঠাকালীন সদস্য এবং পরে সভাপতি হন।
তিনি দুই মেয়াদে রিয়াল মাদ্রিদের সভাপতি হিসেবে দায়িত্ব পালন করেন। তার প্রথম সভাপতিত্বকাল ছিলো ১৯০৮ থেকে ১৯১৬ সালের মধ্যে এবং তার দ্বিতীয় সভাপতিত্বকাল ছিলো ১৯৩৬ থেকে ১৯৪০ সালের মধ্যে। তিনি পেশায় একজন সামরিক বিজ্ঞানী ছিলেন।
বুধহাটা ইউনিয়ন

বুধহাটা ইউনিয়ন বাংলাদেশের দক্ষিণ পশ্চিম উপকূলবর্তী সাতক্ষীরা জেলার দক্ষিণে আশাশুনি উপজেলা। এই উপজেলার ২নঙ বুধহাটা ইউনিয়ন একটি আদর্শ ইউনিয়ন। আশাশুনি উপজেলার এই ইউনিয়নটি একটি জনবহুল ও ঐতিহ্যবাহী ইউনিয়ন।
বুধহাটা ইউনিয়নটি সাতক্ষীরা জেলার আশাশুনি উপজেলার উত্তরে অবস্থিত। এ ইউনিয়নটি উত্তর দক্ষিণভাবে লম্বা, পূর্ব দিকে বড়দল ইউনিয়ন, পশ্চিমে শোভনালী ইউনিয়ন, উত্তরে কুল্যা ইউনিয়ন এবং দক্ষিণে মরিচ্চাপ নদী ও পূর্বে বেতনা নদী প্রবাহিত। এ ইউনিয়নটির আয়তন ২০.৫৮ কি.মি।
২নং বুধহাটা ইউনিয়নে একটি নদী সেটি বেতনা নদী নামে পরিচিত।
বুধহাটা ইউনিয়নে ১৫টি প্রাথমিক বিদ্যালয় (৯টি সরকারি ও ৬টি বেসরকারি), একটি বালিকা বিদ্যালয়সহ মোট ৩টি মাধ্যমিক বিদ্যালয়, ১টি কলেজিয়েট বিদ্যালয়, ১টি মহিলা ও কারিগরি কলেজ রয়েছে।
বুধহাটা ইউনিয়নে ৩৮টি মসজিদ, ১৩টি মন্দির, ১টি গির্জা ও ১০টি শ্মশান ঘাট রয়েছে।
মীর মশাররফ হোসেন স্মৃতিকেন্দ্র

বাংলাদেশের রাজবাড়ী জেলার বালিয়াকান্দি উপজেলার নবাবপুর ইউনিয়নের পদমদী গ্রামে অবস্থিত। ২০০১ সালের ১৯ এপ্রিল তৎকালীন প্রধানমন্ত্রী শেখ হাসিনা এর ভিত্তিপ্রস্তর স্থাপন করেন। স্মৃতিকেন্দ্রের তত্ত্বাবধানের জন্য বাংলা একাডেমী একজন সহকারী পরিচালকসহ ৫ জন কর্মচারী নিয়োগ করে।
মীর মশাররফ হোসেন উনিশ শতকের অন্যতম শ্রেষ্ঠ সাহিত্যিক। তার প্রথম জীবনীকার ব্রজেন্দ্রনাথ বন্দ্যোপাধ্যায় তাকে বাংলা সাহিত্যে ঈশ্বরচন্দ্র বিদ্যাসাগরের সংগে তুলনা করেছেন। হোসেন ১৮৪৭ সালের ১৩ই নভেম্বর কুষ্টিয়া শহর থেকে তিন মাইল পূর্বে গড়াই ব্রীজের নিকটস্থ লাহিনীপাড়া গ্রামে জন্মগ্রহণ করেন। ১৯১১ সালের ১৯ ডিসেম্বর পদমদীতে মৃত্যুবরণের পর সেখানে তাকে সমাহিত করা হয়। বাংলা একাডেমীর তত্ত্বাবধানে ১৯৯৯ সালের জুলাই মাসে ১ একর ৮৪ শতাংশ জমির উপর ২ কোটি ৪৮ লাখ ৩ হাজার টাকা ব্যয়ে এখানে নির্মিত হয় মীর মশাররফ হোসেন স্মৃতিকেন্দ্র।
ইয়ে-ইয়ে (রিয়াল মাদ্রিদ)

ইয়ে-ইয়ে () দলটি স্পেনীয় ফুটবলে আধিপত্য বিস্তারকারী ১৯৬০-এর দশকের রিয়াল মাদ্রিদ প্রজন্মকে দেওয়া হয়েছিল। ১৯৫০-এর দশকে আলফ্রেদো দি স্তেফানোর সাথে ইউরোপীয় কাপ ৫ বার জিতেছে। ওইসময় দলটির অধিনায়ক ছিলেন অভিজ্ঞ খেলোয়াড় ফ্রান্সিস্কো হেন্তো। তিনি হোসে আরাকুইস্টাইন, পচিন, পেড্রো দে ফেলিপ, ম্যানুয়েল সানচিজ, পিরি, ইগনাসিও জোকো, ফার্নান্দো সেরেনা, আমান্সিও আমারো, র‍্যামন গ্রোসো এবং ম্যানুয়েল ভ্যালজেয়েজেকে অন্তর্ভুক্ত করেছিলেন এবং তরুণ খেলোয়াড়দের এই দলকে নেতৃত্ব দেন। অল্প বয়স্ক খেলোয়াড়দের এই গ্রুপটি কখনো কখনো হিপি বলা হত কারণ তারা আগের প্রজন্মের চেয়ে বেশি চুল রাখতেন। "ইয়ে-ইয়ে" নামটি দ্য বিটলসের "শি লাভস ইউ" শিরোনামের গানের "ইয়াহ, হাঁ, হাঁ" কোরাস থেকে এসেছিল।
১৯৫৯ সালে দলটির রূপান্তর শুরু হয় যখন মিগুয়েল মুনেজ রিয়াল মাদ্রিদের কোচ হন। একজন খেলোয়াড় হিসাবে তিনি ১৯৫৬ এবং ১৯৫৭ সালে ইউরোপীয় কাপ জয়ী রিয়াল মাদ্রিদের অধিনায়কত্ব করেছিলেন। তিনি রিয়াল মাদ্রিদের যে দলটিতে খেলেছিলেন সেটি সেরা বিদেশী প্রতিভা নিয়ে এটি গঠিত হয়েছিল। কিন্তু রিয়াল মাদ্রিদের কোচ হিসেবে তিনি যে দলটি তৈরি করেছিলেন তা সম্পূর্ণরূপে স্পেনীয় খেলোয়াড়দের দ্বারা তৈরি করা হয়েছিল। তারা লা লিগা প্রতিযোগিতা জিতে ৯ বার।যাতে একটানা ৫ জয় অন্তর্ভুক্ত। তারা ১৯৬৬ সালে ব্রাসেলসের হেইসেল স্টেডিয়ামে পার্তিজান বেলগ্রেডকে ২-১ গোলে পরাজিত করে ইউরোপীয় কাপ জিতেছিল।
ত্রফেও সান্তিয়াগো বার্নাব্যু

ত্রফেও সান্তিয়াগো বার্নাব্যু দীর্ঘদিনের রিয়াল মাদ্রিদ সভাপতি সান্তিয়াগো বার্নাব্যু ইয়েস্তের স্মৃতির প্রতি উৎসর্গীকৃত। এটি মৌসুমের শুরুতে আগস্টের শেষের দিকে বা সেপ্টেম্বরের শুরুর দিকে কোথাও রিয়াল মাদ্রিদ দ্বারা প্রতি বছর অনুষ্ঠিত একটি বন্ধুত্বপূর্ণ প্রতিযোগিতা।
১৯৭৯ থেকে ১৯৮৪ পর্যন্ত এবং ১৯৮৬ সালে প্রতিযোগিতায় চারটি দল অংশগ্রহণ করেছিল।তখনসেমিফাইনাল তৃতীয় স্থান ম্যাচ এবং ফাইনাল ম্যাচ ছিলো। ১৯৮৫ সালে এবং ১৯৮৭ সাল থেকে রিয়াল মাদ্রিদ এবং একটি আমন্ত্রিত দলের মধ্যে কেবল ফাইনাল ম্যাচ হয়।
২০০২ সালের ৬ মার্চ অনুষ্ঠিত প্রতিযোগিতায় রিয়াল মাদ্রিদের শতবর্ষ বিশেষ উপলক্ষে আবারও চারটি দল অংশ নেয়।
বিষ্ণুপুর বিধানসভা কেন্দ্র, বাঁকুড়া

বিষ্ণুপুর (বিধানসভা কেন্দ্র) ভারতের পশ্চিমবঙ্গ রাজ্যের বাঁকুড়া জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫৫ নং বিষ্ণুপুর বিধানসভা কেন্দ্রটি বিষ্ণুপুর পৌরসভা, বিষ্ণুপুর সমষ্টি উন্নয়ন ব্লক এবং আমড্যাংরা, সলতোড়া এবং সাতমৌলি গ্রাম পঞ্চায়েত গুলি তালড্যাংরা সমষ্টি উন্নয়ন ব্লক গুলির অন্তর্গত।
বিষ্ণুপুর বিধানসভা কেন্দ্রটি ৩৭ নং বিষ্ণুপুর লোকসভা কেন্দ্র এর অন্তর্গত। 
২০০৬ সালের বিধানসভা নির্বাচনে, সিপিআই (এম) এর স্বপন ঘোষ বিষ্ণুপুর কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের শুভাশিস বটব্যালকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর জয়ন্ত চৌধুরী ২০০১ সালে তৃণমূল কংগ্রেসের শুভাশিস বটব্যালকে এবং ১৯৯৬ সালে কংগ্রেসের বুদ্ধদেব মুখার্জীকে পরাজিত করেন। সিপিআই (এম) এর অচিন্ত্য কৃষ্ণ রায় ১৯৯১ সালে কংগ্রেসের শুভাশিস বটব্যালকে পরাজিত করেন, ১৯৮৭ সালে কংগ্রেসের শ্যামা প্রসাদ মুখার্জীকে, ১৯৮২ সালে কংগ্রেসের সব্যসাচী রায়কে এবং ১৯৭৭ সালে কংগ্রেসের অর্ধেন্দু মিত্রকে পরাজিত করেন।
১৯৭২ এবং ১৯৭১ সালে কংগ্রেসের ভবতারণ চক্রবর্তী জয়ী হন। ১৯৬৯ সালে বাংলা কংগ্রেসের শাস্ত্রীদাস সরকার জয়ী হয়। ১৯৬৭ সালে কংগ্রেসের বি. সি. মণ্ডল জয়ী হন। সিপিআই এর রাধিকা ধীবর ১৯৬২ সালে জয়ী হন। ১৯৫৭ এবং ১৯৫২ সালে বিষ্ণুপুর যৌথ আসন ছিল। ১৯৫৭ সালে কংগ্রেসের পূরবী মুখোপাধ্যায় এবং কিরণ চন্দ্র দিগার উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের কিরণ চন্দ্র দিগার এবং রাধা গোবিন্দ রায় উভয়ই জয়ী হন।
গরখীয়া দৌল

গরখীয়া দৌল বা গরখীয়া দোল, যোরহাট শহরের উত্তরে প্ৰায় পাঁচ কিলোমিটার ভিতরে বালিগাঁওয়ে অবস্থিত একটি প্ৰাচীন দেবালয়৷ অসম বুরঞ্জীতে এর উল্লেখ নেই যদিও এই দৌল জাগ্ৰত বলে জনবিশ্বাস আছে৷ গরখীয়া দৌলের নামঘর ও মণিকূট থাকাটি উল্লেখযোগ্য। এখানে থাকা উঁই-হাফলুর দৌলটি চোদ্দ-পনেরো ফুট উঁচু।
কাহিনী অনুসরে, অতীতে এই স্থানে একটি গরু চরানো বড়োসড়ো জায়গা ছিল৷ প্ৰতিদিন স্থানীয় গোরক্ষকরা গোষ্ঠীবদ্ধ হয়ে সেখানে গরু চরাত৷ সেখানে একজন প্রধান গোরক্ষক নিত্য বালির দৌল সেজে ফরিং বলি দেওয়ার ব্যবস্থা করেছিল৷ দৈনিক একজন গোরক্ষকের ফরিং ধরে আনার পাল ছিল এবং দৌলের আগত বিরিণার পাতে সেই ফরিং বলি দিয়ে গোরক্ষকরা নিত্য পূজা সমাপন করে ঘুরে যেত। একদিন পালা পড়া একজন গোরক্ষক রাখাল ফরিং ধরে আনেনি; আর বলি দেওয়ার সময় হাওয়ায় গোরক্ষক বলে, সে ফরিং আনতে পারেনি, সেজন্য দৌলের সামনে তাকেই বলি দেওয়া হোক৷ তারপর ফরিং বলি দেয়ার মতোই বিরিণা পাতে একজন রাখাল তার ডিঙিটিতে রেপ দেয়৷ প্রচলিত কাহিনি হল যে, বিরিণা পাতের ঘঁহনি খেয়ে রাখালটির ডিঙিটি দুটুকরো হয়ে যায়৷ তখন সকল গোগোরক্ষক রাখাল চিৎকার করে গাঁয়ের মানুষকে জানায়৷ গাঁয়ের মানুষ এমন অলৌকিক কাণ্ড দেখে এই স্থানে দেবতা আছে বলে সেই বালির দৌল ও বলি দেয়া স্থান তখনই বেড়া দিয়ে বেঁধে ফেলে৷ পরদিন সবাই দেখে যে সেই জায়গায় বালির দৌলের স্থানে উঁইহাফলুর মত একটা দৌল হয়ে আছে৷ দিনে দিনে সেই দৌল বাড়তে দেখে গাঁয়ের মানুষেরা সেখানে একটা শিবমূৰ্তি প্ৰতিষ্ঠা করে একটা মন্দির নিৰ্মাণ কররে৷
প্ৰবাদমতে, শিবসিংহ রাজার আমলে প্ৰথম এখানে বলি দেয়া হয়েছিল।
প্ৰতি বছর এই দৌলে শিবরাত্ৰিতে অষ্টপ্ৰহরব্যাপী শিবপূজা হয়। হাফলুটিততে উঁই থাকার চিহ্ন নেই কিন্তু সেখানে এযোর ফটীসাপ মাঝে মাঝে উঠতে দেখা যায়। মানুষ দৌলের মাহাত্ম্যে বিশ্বাস করে রোগ-ব্যাধিতে দুখে-আপদে দৌলে এসে মানত করে।
নির্খ জেলা

নির্খ আফগানিস্তানের পূর্বদিকে ৪৮০ বর্গ কিলোমিটার দূরত্বে অবস্থিত ওয়ারদক প্রদেশের একটি অন্যতম জেলা। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা প্রায় ৫৭,০০০ জন এর মত, যার মধ্যে থেকে ৮০% পশতুন, ১৫% তাজিক এবং ৫% হাজারা সম্প্রদায়ের বসতি রয়েছে। জেলাটির কেন্দ্রীয় শহরের নাম হচ্ছে কেন ইজ্জাত নামক শহর।
১৯৭০-এর দশকের সময়ে তৎকালীন রাষ্ট্রপতি মোহাম্মদ দাউদ খান নির্খ জেলায় অনেকগুল ফল গাছ গাছ রোপণ করেছিলেন।
১৭ নভেম্বর ২০০৯ তারিখে, আফগানিস্তান ও ন্যাটোর বাহিনীর একটি অপারেশন চলাকালে একজন কৃষক ও একজন জঙ্গিকে নিহন হন। এছাড়াও ২০ নভেম্বর তারিখে, প্রকাশিত আরেকটি প্রতিবেদনে বলা হয়েছিল যে, আইইডি এবং ছোটখাট একটি অস্ত্র আক্রমণের জন্য তালিবানদের ব্যবহৃত বেশ কয়েকটি যৌগ অনুসন্ধানের ভিত্তিতে সন্দেহভাজন কয়েকজন জঙ্গি আটক করা হয়েছিল। তবে এই ঘটনাটি দারমান্দানের এলাকায় সংঘটিত হয়েছিল।
শ্রীউলা ইউনিয়ন

শ্রীউলা ইউনিয়ন বাংলাদেশের সাতক্ষীরা জেলার আশাশুনি উপজেলার অন্তর্গত একটি ইউনিয়ন। এই ইউনিয়নের বর্তমান দ্বায়িত্বপ্রাপ্ত চেয়ারম্যানের নাম প্রভাষক দিপংকর বাছাড় দিপু।
এই ইউনিয়নের আয়তন ১৫(বর্গ কিঃ মিঃ), শিক্ষার হার ৬৬%। (২০০১ এরশিক্ষা জরীপ অনুযায়ী)। এই ইউনিয়নে গ্রামেরসংখ্যা ২২ টি এবং জনসংখ্যা ২৭৪২৩ জন।
৭নং শ্রীউলা ইউনিয়নে মোট দুইটি নদী
আলেকজান্ডার নক্স

আলেকজান্ডার নক্স (; ১৬ জানুয়ারি ১৯০৭ - ২৬ এপ্রিল ১৯৯৫) হলেন একজন কানাডীয় অভিনেতা ও লেখক। তিনি "উইলসন" (১৯৪৪) চলচ্চিত্রে উড্রো উইলসন চরিত্রে অভিনয় করে শ্রেষ্ঠ অভিনেতা বিভাগে অস্কারের মনোনয়ন লাভ করেন এবং সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন।
তার উদার মতাদর্শের কারণে তাকে হলিউড ছাড়তে হলেও তিনি দীর্ঘদিন অভিনয়ের সাথে জড়িত ছিলেন। অভিনয়ের পাশাপাশি তিনি একজন লেখক ছিলেন। তিনি রোমাঞ্চকর উপন্যাস, নাটক ও গোয়েন্দা উপন্যাস রচনা করেছেন।
নক্স ১৯০৭ সালের ১৬ই জানুয়ারি কানাডার অন্টারিও অঙ্গরাজ্যের স্ট্রাথরয়ে জন্মগ্রহণ করেন। তিনি ওয়েস্টার্ন অন্টারিও বিশ্ববিদ্যালয় থেকে ইংরেজি সাহিত্যে ডিগ্রি অর্জন করেন।
তিনি পরবর্তী কালে ম্যাসাচুসেট্‌স অঙ্গরাজ্যের বোস্টন শহরে চলে যান এবং ১৯২৯ সালে বোস্টন রিপারটরি থিয়েটারের মঞ্চনাটক দিয়ে তার অভিনয় জীবন শুরু করেন। ১৯২৯ সালে স্টক মার্কেট ধসের পর কোম্পানিটি তাদের কাজ ঘুটিয়ে নেয়। ফলে তিনি অন্টারিওর লন্ডন শহরে ফিরে যান এবং দুই বছর "দ্য লন্ডন অ্যাডভার্টাইজার"-এ প্রতিবেদক হিসেবে কাজ করেন। ১৯৩০-এর দশকে তিনি ইংল্যান্ডের লন্ডনে যান। তিনি সেখানে মঞ্চনাটকে কাজ করেন এবং "দ্য গন্ট স্ট্রেঞ্জার" (১৯৩৮) ও "দ্য ফোর ফিদারস" (১৯৩৯) চলচ্চিত্রে অভিনয় করেন।
দ্বিতীয় বিশ্বযুদ্ধ ছড়িয়ে পরলে তিনি মার্কিন যুক্তরাষ্ট্র চলে যান এবং সেখানে তিনি ব্রডওয়ে মঞ্চে কাজ শুরু করেন। এসময়ে তিনি লরন্স অলিভিয়ের "রোমিও অ্যান্ড জুলিয়েট" (১৯৪০) নাটকে ফ্রিয়ার লরেন্স এবং ক্যাথরিন কর্নেলের "দ্য থ্রি সিস্টারস" (১৯৪২)-এ ব্যারন টুজেনবাখ চরিত্রে অভিনয় করেন। এছাড়া তিনি ব্রডওয়ে মঞ্চে "জুপিটার লাফস" (১৯৪০)-এ জেসিকা ট্যান্ডির বিপরীতে, "জেসন" (১৯৪২) এবং তার নিজের লেখা "ক্লোজিং ডোর" (১৯৪৯) নাটকে অভিনয় করেন।
১৯৪০-এর দশকে তিনি কেন্দ্রীয় ও চরিত্রাভিনেতা হিসেবে প্রথমে হলিউড ও পরে ইংল্যান্ডের চলচ্চিত্রে কাজ করেন। এসময়ে তিনি "দ্য সি উল্‌ফ" (১৯৪১) ও "নান শ্যাল এসকেপ" (১৯৪৪) চলচ্চিত্রে অভিনয় করেন। ১৯৪৪ সালে ডেরিল এফ. জানুক তাকে মার্কিন রাষ্ট্রপতি উড্রো উইলসনের জীবনীমূলক "উইলসন" চলচ্চিত্রে নাম ভূমিকায় কাজের জন্য নির্বাচন করেন। এই কাজের জন্য তিনি শ্রেষ্ঠ নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেতা বিভাগে অস্কারের মনোনয়ন লাভ করেন।
পরবর্তী কালে তিনি "অভার টুয়েন্টি ওয়ান" (১৯৪৫), "সিস্টার কেনি" (১৯৪৬), "ইউরোপা 'ফিফটি ওয়ান" (১৯৫২), ও "দ্য ভাইকিংস" (১৯৫৮) চলচ্চিত্রে প্রধান চরিত্রে এবং "দ্য ডিভাইডেড হার্ট" (১৯৫৪), "দ্য লঙেস্ট ডে" (১৯৬২), "দ্য ডেমড" (১৯৬৩), "খার্তুম" (১৯৬৬), "নিকোলাস অ্যান্ড আলেকজান্ড্রা" (১৯৭১), "জশুয়া দেন অ্যান্ড নাউ" (১৯৮৫) চলচ্চিত্রে পার্শ্ব চরিত্রে অভিনয় করেন। এছাড়া তিনি "টিঙ্কার টেইলর সোলজার স্পাই" মিনি ধারাবাহিকে অভিনয় করেন।
নক্স ১৯৪৪ সালে মার্কিন অভিনেত্রী ডোরিস নোলান (১৯১৬-১৯৯৮)-এর সাথে বিবাহ বন্ধনে আবদ্ধ হন। তাদের বিবাহ ১৯৯৫ সালে তার মৃত্যু পর্যন্ত ঠিকে ছিল। তারা দুজনে ১৯৪৯ সালে ব্রডওয়ে মঞ্চে "দ্য ক্লোজিং ডোর" নাটকে অভিনয় করেছিলেন। তাদের একমাত্র পুত্র অ্যান্ড্রু জোসেফ নক্স (জ. ১৯৪৭) ছিলেন একজন অভিনেতা। অ্যান্ড্রু ১৯৮৭ সালে আত্মহত্যা করেন।
নক্স অস্থির ক্যান্সারে আক্রান্ত হয়ে ১৯৯৫ সালের ২৬শে এপ্রিল ইংল্যান্ডের নর্থামবারল্যান্ডের বারউইক-আপন-টুইডে মৃত্যুবরণ করেন।
সেলিম আলতাফ জর্জ

সেলিম আলতাফ জর্জ একজন বাংলাদেশি রাজনীতিবিদ ও একাদশ জাতীয় সংসদ সদস্য। সেলিম আলতাফ জর্জ কুষ্টিয়া-৪ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
সেলিম আলতাফ জর্জের জন্ম কুষ্টিয়া জেলায়। সেলিম আলতাফ পেশায় আইনজীবী।
পারিবারিকভাবে সেলিম আলতাফ আওয়ামী লীগ পরিবারের সন্তান। কুমারখালী উপজেলা আওয়ামী লীগের প্রতিষ্ঠাতা সভাপতি ও সাবেক সাংসদ গোলাম কিবরিয়ার দৌহিত্র তিনি। তার চাচা আবুল হোসেন ও চাচি সুলতানা তরুণও সাংসদ ছিলেন। আরেক চাচা সামছুজ্জামান অরুণ কুমারখালী উপজেলা আওয়ামী লীগের সাধারণ সম্পাদক ও পৌর মেয়র। বাবা প্রয়াত আলতাফ হোসেন কিরণ মুক্তিযোদ্ধা ও স্কুলশিক্ষক ছিলেন। মা মমতাজ বেগম অবসরপ্রাপ্ত স্কুলশিক্ষক। বর্তমানে তিনি কুমারখালী মহিলা পরিষদের সভানেত্রী।
দলের কোনো পদে না থাকলেও কুমারখালীতে আওয়ামী লীগের গোড়াপত্তনকারী পরিবারের মানুষ হিসেবে সবাই সেলিম আলতাফ পরিচয় এবং তিনি প্রথম বারের মতো সংসদ সদস্য নির্বাচিত হয়েছেন।
শফিকুল আজম খান

শফিকুল আজম খাঁন একজন বাংলাদেশি রাজনীতিবিদ ও ঝিনাইদহ-৩ আসনের সাবেক সংসদ সদস্য। শফিকুল আজম খাঁন ঝিনাইদহ-৩ আসন থেকে ২০০৮ সালে নবম জাতীয় সংসদ নির্বাচনে প্রথম সংসদ সদস্য নির্বাচত হন এবং ২০১৮ সালে একাদশ জাতীয় সংসদ নির্বাচনে পুনরায়ন বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
শফিকুল আজম খান ১৯৬৬ সালের ২০ ডিসেম্বর ঝিনাইদহ জেলায় জন্মগ্রহণ করেন। তিনি স্নাতক সমমান পাস করে পরে আইন বিষয়ে মাস্টার্স করছেন রাজশাহী বিশ্ববিদ্যালয় থেকে।
শফিকুল আজম খান রাজনীতিতে সংকৃয় এবং তিনি আওয়ামীলীগের মনোনয়নে দ্বিতীয় বারের মতো সংসদ সদস্য নির্বাচিত হয়েছেন।
দে চোপান জেলা

দে চোপান, এছাড়াও বানান করা হয়ে থাকে দৈচপান (ফার্সি: دای چوپان ), আফগানিস্তানের জাবুল প্রদেশের সবচেয়ে উত্তরাঞ্চলীয় অবস্থিত একটি জেলা। এই জেলাটি হাজারা সম্প্রদায়ের অন্তর্গত যা ১৯ শতকে রাজা আব্দুল রহমান দখল করেছিলেন। ২০১৩ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩৮,৩০০ জন এর মত।
এখানকার অর্থনীতি মূলত নগদ ফসল হিসাবে উত্থাপিত বাদাম উপর সম্পূর্ণরূপে নির্ভরশীল বলা যায়। সংখ্যাগরিষ্ঠতার দিকে থেকে বিবেচনা করে প্রদেশের প্রাদেশিক রাজধানী কালাতে নিয়ে আসা হয়।
সাইফুজ্জামান শিখর

সাইফুজ্জামান শিখর একজন বাংলাদেশী রাজনীতিবিদ ও একাদশ জাতীয় সংসদ সদস্য ছিলেন। সাইফুজ্জামান শিখর মাগুরা-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। তার বাবা মোহাম্মদ আছাদুজ্জামান জাতীয় সংসদে মাগুরা-২ এর সংসদ সদস্য হিসেবে দায়িত্ব পালন করেছেন এবং তার বোন কামরুল লায়লা জলি জাতীয় সংসদের সাবেক সাংসদ।
সাইফুজ্জামান শিখরের জন্ম মাগুরা জেলায়। তিনি রাজশাহী বিশ্ববিদ্যালয়ে পড়াশোনা করেছেন।
সাইফুজ্জামান শিখর ছাত্রাবস্থা থেকেই বাংলাদেশ আওয়ামী লীগের ছাত্রসংগঠন বাংলাদেশ ছাত্রলীগের সাথে যুক্ত ছিলেন। তিনি সর্বশেষ জাতীয় সংসদ নির্বাচনে প্রথমবারের মত সংসদ সদস্য হিসেবে নির্বাচিত হন। তিনি বাংলাদেশের প্রধানমন্ত্রী শেখ হাসিনার এপিএস ছিলেন।
তিনি সর্বশেষ ঘোষিত আওয়ামী লীগের মনোনয়ন প্রাপ্তদের তালিকা থেকে বাদ পড়েন এবং তার আসনে বাংলাদেশ জাতীয় ক্রিকেট দলের ওয়ানডে অধিনায়ক সাকিব আল হাসানকে নৌকার প্রার্থী হিসেবে আওয়ামী লীগের কেন্দ্রীয় সাধারণ সম্পাদক কর্তৃক ঘোষণা করা হয়।
শেখ সালাহউদ্দিন জুয়েল

শেখ সালাহউদ্দিন জুয়েল একজন বাংলাদেশী রাজনীতিবিদ। তিনি খুলনা-২ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
শেখ সালাহউদ্দিনের জন্ম খুলনা জেলায়। তিনি উচ্চ শিক্ষিত। তার বাবা খুলনার বিশিষ্ট ব্যবসায়ী এবং বাংলাদেশের প্রথম রাষ্ট্রপতি বঙ্গবন্ধু শেখ মুজিবুর রহমানের একমাত্র ছোট ভাই শেখ আবু নাসের এবং মাতা রাজিয়া নাসের ডলি। শেখ আবু নাসের ১৯৭৫ সালের ১৫ই আগস্ট রাতে ঢাকার ধানমন্ডি ৩২ নং রোডে রাষ্ট্রপতি বঙ্গবন্ধু শেখ মুজিবুর রহমান ও পরিবারের অন্যান্য সদস্যদের সাথে সেনাবাহিনীর কর্মকর্তাদের হাতে খুন হন।
শেখ সালাউদ্দীন জুয়েল একজন ব্যবসায়ী। তিনি ৩০ ডিসেম্বর ২০১৮ সালে অনুষ্ঠিত একাদশ জাতীয় সংসদ নির্বাচনে ও ২০২৪ সালের দ্বাদশ জাতীয় সংসদ নির্বাচনে খুলনা-২ আসন থেকে সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
শরৎচন্দ্র গোস্বামী

শরৎচন্দ্ৰ গোস্বামী (ইংরাজী: Sarat Chandra Goswami; ১৮৮৭ - ১৯৯৪) অসমের একজন প্ৰসিদ্ধ শিক্ষাবিদ, সাহিত্যিক, গবেষক ও সুসংগঠক ছিলেন।
শরৎচন্দ্ৰ গোস্বামীর জন্ম নলবারীর নারায়নপুর সত্ৰে (বৰ্তমান নলবারী সত্ৰ) ১৮৮৭ সালের ১২ মে তারিখে হয়েছিল। তাঁর পিতা ললিতচন্দ্ৰ গোস্বামী অসমীয়া পদ-পুঁথি ‘কেলি-রহস্য’র প্ৰণেতা ছিলেন। তাঁর মাতার নাম মুকুন্দপ্ৰিয়া দেবী।
ছোটবেলায় মাটিরাম দাস নামক একজন ব্যক্তির অধীনে বাড়িতে প্ৰাথমিক শিক্ষা লাভ করে ১৮৯৭ সালে মাধ্যমিক স্কুলে ভৰ্তি হন। ১৯০০ সালে মাধ্যমিক স্কুলের বৃত্তি পরীক্ষা দিয়ে অসম উপত্যকার ভিতর প্ৰথম স্থান লাভ করে। ১৯০৪ সালে কটন কলেজিয়েট স্কুল থেকে সুখ্যাতিপ্রাপ্ত হয়ে উত্তীৰ্ণ হয়ে কটন মহাবিদ্যালয়ে ভৰ্তি হন। ১৯০৬ সালে এফ-এ ক্লাসে উঠে কলকাতার মেট্ৰোপলিটান কলেজে (বৰ্তমান বিদ্যাসাগর কলেজ) বি.এ. শ্ৰেণীতে নাম লেখান। ১৯০৮ সালে বি.এ. উত্তীৰ্ণ হয়ে কলিকাতা বিশ্ববিদ্যালয়ে এম.এ. (সংস্কৃত) শ্ৰেণীতে ভৰ্তি হন।
১৯০৮ সালে নগাঁওতে অস্থায়ীভাবে ডেপুটী ইন্সপেক্টর পদে নিয়োজিত হন। পরে সেই পদে স্থায়ী নিযুক্তি লাভ করে মংগলদৈ শহরে বদলি হন। ১৯১১ সালে ঢাকা ট্ৰেইনিং কলেজ থেকে বি.টি. পরীক্ষায় প্ৰথম শ্ৰেণীতে প্ৰথম স্থান লাভ করেন। ১৯১২ সালে যোরহাটে বদলি হন। ১৯১৩ সালে অস্থায়ীভাবে সহকারী পরিদৰ্শক পদ লাভ করেন। ১৯১৫ সালে যোরহাটের নৰ্মাল স্কুলের অধীক্ষকের পদে নিয়োজিত হন এবং সেই পদটি ‘প্ৰভিণ্সিয়াল্ সার্ভিস’-এ উন্নীত করেন। ১৯২৮ সালে অসম উপত্যকার বিদ্যালয়সমূহের ইন্সপেক্টর পদে নিয়োজিত হন। তিনি জনশিক্ষার বিশেষ কার্যকর্তারূপে কাৰ্যনিৰ্বাহ করেন।
কৰ্মক্ষেত্ৰে যথেষ্ট সুখ্যাতি অৰ্জন করে ১৯৪৩ সালের ফেব্ৰুয়ারিতে অবসর গ্ৰহণ করেন।৷
শরৎচন্দ্ৰ গোস্বামী অসম সাহিত্য সভার প্ৰতিষ্ঠাতা সম্পাদক ছিলেন, ১৯২০ সাল থেকে ১৯২৭ সাল পর্যন্ত তিনি সম্পাদকের পদে অধিষ্ঠিত ছিলেন। ছাত্ৰজীবনের থেকেই সাহিত্য কৰ্মে জড়িত ছিলেন। বিষ্ণুরাম মেধি, গৌরীকান্ত তালুকদার ইত্যাদির সাথে মিলে একটি সাদিনীয়া সাহিত্য আলোচনা সভা শুরু করেন। এতে প্ৰবন্ধ, ছোটগল্প, কবিতা ইত্যাদি পাঠ করা হয়। এফ.এ. পড়াকালীন অবস্থাতে ‘অংকুর’ নামের একটি মাসিক হাতে-লেখা পত্রিকা সম্পাদনা করেন। ১৯০৫ সালে ‘জোনাকী’তে তাঁর প্ৰথম ছোটগল্প প্ৰকাশিত হয়। তিনি নাটক, গান, কবিতা, শিশু সাহিত্য ইত্যাদিও রচনা করেন। তাঁর একমাত্ৰ উপন্যাস ‘পানিপথ’। এই উপন্যসটি লক্ষ্মীনাথ বেজবরুয়া সম্পাদিত দ্বিতীয়-তৃতীয় বছরের বাঁহীতে (১৯১০,১৯১১) খণ্ড-খণ্ডভাবে প্ৰকাশ হয়েছিল।৷ তাঁর দ্বারা রচিত নাটক হল 'পরীক্ষা' ও 'বুদ্ধদেব'৷ গোস্বামীদেব ১১টা কবিতা, ৫টা ব্যংগ কবিতা ও ৪৩টা অণু কবিতা রচনা করে গেছেন। এছাড়াও তিনি ইংরাজী ভাষায় বিভিন্ন প্ৰবন্ধ-পাতি রচনা করেছিলেন৷
আক্তারুজ্জামান বাবু

আক্তারুজ্জামান বাবু একজন বাংলাদেশি রাজনীতিবিদ তিনি ছাত্র জীবনে বাংলাদেশ ছাত্রলীগের রাজনীতিতে যুক্ত হন । তিনি খুলনা জেলা ছাত্রলীগের সাবেক সাধারণ সম্পাদক এবং পরবর্তীতে জেলা যুবলীগ এর সাধারণ সম্পাদকের এবং জেলা আওয়ামীলীগ এর সাংগঠনিক সম্পাদক এর দ্বায়িত্ব পালন করেন। বর্তমানে তিনি জেলা আওয়ামীলীগের কার্যকারী সদস্য হিসাবে দায়িত্ব পালন করছেন ও একাদশ জাতীয় সংসদ সদস্য। আক্তারুজ্জামান বাবু খুলনা-৬ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
আক্তারুজ্জামান বাবুর জন্ম [[খুলনা জেলা|পাইকগাছা উপজেলার গড়ইখালী ইউনিয়নে। বর্তমানে তিনি বসবাস করেন রূপসা উপজেলার আইচগাতী ইউনিয়নের রাজাপুর গ্রামে।
আক্তারুজ্জামান বাবু ৯০ দশকের একজন ছাত্র নেতা ছিলেন। জেলা ছাত্রলীগের সাধারণ সম্পাদক ও জেলা যুবলীগের সাধারণ সম্পাদক হিসেবে দায়িত্ব পালন করেছেন। বর্তমানে যুবলীগসহ মূলদল আওয়ামী লীগের রাজনীতির সাথে সক্রিয়ভাবে যুক্ত এবং তিনি প্রথম বারের মতো জাতীয় সংসদ সদস্য হিসেবে নির্বাচিত হয়েছেন। আক্তারুজ্জামান বাবুর পেশা ঠিকাদারী ব্যবসা।
[[বিষয়শ্রেণী:একাদশ জাতীয় সংসদ সদস্য]]
[[বিষয়শ্রেণী:জীবিত ব্যক্তি]]
[[বিষয়শ্রেণী:বাংলাদেশ আওয়ামী লীগের রাজনীতিবিদ]]
[[বিষয়শ্রেণী:১৯৬৮-এ জন্ম]]
মরিয়নি রেলওয়ে জংশন

মরিয়নি রেলওয়ে জংশন হচ্ছে যোরহাট জেলায় অবস্থিত একটা গুরুত্বপূৰ্ণ রেল জংশন।
মরিয়নিকে রেলসেবা স্পৰ্শ করার পর কাটনীবাড়ি অঞ্চলে ইংরেজরা একটি জংশন স্থাপন করেন। প্ৰধানত ককিলামুখের জাহাজঘাটে চা-পাতা তোলার উদ্দেশ্যে এই জংশনটি স্থাপন করা হয়েছিল। পরবৰ্তীকালে বৰ্তমান স্থানে আনা হয়। ১৮৮৫ সালে যোরহাট প্ৰভিন্সিয়াল রেল লাইনটি খোলার পর মরিয়নি রেল জংশনে রূপান্তরিত হয়। তখনকার হাবিতলীয়া মরিয়নিকে মূল রেলপথ ও ফরকাটিং-মরিয়নি বাঞ্চ লাইনে যুক্ত হওয়ার পর ১৯৩৮ সালে মরিয়নিতে একটা লোকো শেড স্থাপন করা হয়। কিন্তু কোনো কারণে উক্ত লোলোকো শেডটি কিছু বছর পর বন্ধ হয়ে যায় এববং স্থানটি পুনরায় হাবি ঘিরে ধরে। জনৈক ‘পাঠেক’ উপাধির একজন জ্যেষ্ঠ রেলওয়ে পরিদৰ্শক মরিয়নি পরিদৰ্শনের উদ্দেশ্যে আসাতে হাবির মধ্যে লুকিয়ে পড়া শেডটি দেখেন এবং এর সম্প্ৰসারণের জন্য পরামৰ্শ দেন। ফলে ১৯৪৪ সালে যোরহাট প্ৰভিঞ্চিয়াল রেলওয়ের (জে.পি.আর) ওয়ার্কশপটি মরিয়নিতে তুলে আনা হয়। সেই বছরেই সৈন্যবাহিনী (১৩১-আই.আর.এম.সি) মরিয়নির সুবৃহৎ লোকো শেডটি নিৰ্মাণ করে ফেলে। ১৯৪৮ সালে ফরকাটিঙের লোকো শেডটিও চোদ্দটি বাষ্পীয় ইঞ্জিনের সাথে মরিয়নিতে তুলে আনা হয়। এর আগে এতে চারটা সাণ্টার ইঞ্জিন ছিল। সৰ্বমোট ১৮টারও অধিক ইঞ্জিনের হিচ্‌হিচনী ও উকির শব্দ রেল নগরীটিকে অহৰ্নিশ মুখরিত করে তোলে। লোকোশেড স্থাপন করার পর মরিয়নিতে স্থাপিত হয় রেলওয়ের গুরুত্বপূৰ্ণ কয়েকটি বিভাগ। ট্ৰাফিক, ক্যারেজ, ট্ৰেইন লাইটিং, ট্ৰেইন ক্লিনিং, দুটি করে অগ্নি নির্বাপক কেন্দ্ৰ, পাওয়ার হাউস, ফিল্টার হাউস, ফিল্টার হাউস, উন্নত চিকিৎসালয়, টেলিফোন কাৰ্যালয় ইত্যাদিতে নিয়োজিত কয়েক হাজার রেলকৰ্মচারীর আবাসিক এলাকারূপে প্ৰায় দশটি রেলওয়ে কলোনি গড়ে ওঠে।
ব্যয় বহুলতা ও উৎপাদনহীনতার জন্য ১৯৯৭ সালের ২৮ ফেব্ৰুয়ারিতে তিনসুকীয়া রেলওয়ে ডিভিজনের বৃহত্তম লোকো শেড – মরিয়নি লোকো শেডটি বন্ধ করে দেয়া হয়। এই জংশনের মাধ্যমে কয়েকটি উল্লেখযোগ্য রেল চলাচল করে। রাজধানী এক্সপ্ৰেস, ব্ৰহ্মপুত্ৰ মেইল, কামরূপ এক্সপ্ৰেসের মত কয়েকটি গুরুত্বপূৰ্ণ রেল এতে থাকে।
ম্যাজেস্টিক মেট্রো স্টেশন

নাদপ্রভু কেম্পেগৌড়া স্টোন, ম্যাজেস্টিক ব্যাঙ্গালোরের নাম্মা মেট্রোর একটি ইন্টারচেঞ্জ স্টেশন। স্টেশনটি ৩০ এপ্রিল ২০১৬ সালে জনসাধারণের জন্য খোলা হয়। ম্যাজেস্টিক স্টেশন যাত্রীদের বেগুনি লাইন এবং সবুজ লাইন মধ্যে স্থানান্তর করার অনুমতি দেয় বিনিময় স্টেশন হিসাবে। এই স্টেশনে কেম্পেগৌড়া বাস স্টেশন থেকে প্রায় ৫০০ মিটার দূরে অবস্থিত।
ম্যাজেস্টিক স্টেশন ২৭২ কোটি টাকা (৩৮ মিলিয়ন মার্কিন ডলার) নির্মাণ ব্যয়েরর চুক্তি অনুসারে করস্টেল-জিওয়াইটি যৌথ ভাবে পায়। নির্মাণ ২০১২ সালের জানুয়ারিতে শুরু হয়েছিল এবং ২০১৪ সালে এটি সম্পন্ন হওয়ার কথা ছিল, তবে পাথরের কঠোরতা জন্য খনন কাজে বিলম্বিত হয়েছিল এবং বেশ কয়েকবার সম্যেকবারর মধ্যে নির্মাণ শেষ করতে ব্যর্থ হয়েছিল। বিলম্বের কারণে নির্মাণ খরচ বৃদ্ধি পেয়েছে ৫০০ কোটি টাকা (৭০ মিলিয়ন মার্কিন ডলার) হয়েছিল। কেএসআরটিসি স্টেশন নির্মাণের জন্য ২০ একর জমি বিএমআরসিএল সরবরাহ করেছিল, যা নির্মাণ শেষ হওয়ার পরে কেএসআরটিসি তে ফেরত দেওয়া হয়েছিল। বিএমআরসিএল নির্মাণের সময়কালে জমি ভাড়া হিসাবে প্রতি বছরে কেএসআরটিসি-কে ₹৪.৬ কোটি টাকা (মার্কিন ডলার ৬,৪০,০০০) প্রদান করেছে। নির্মাণের সময়কালে এসএসটিসিটি-এর মোট ₹১০০ কোটি টাকার (14 মিলিয়ন মার্কিন ডলার) ক্ষতি হয়েছে, কারণ এ অঞ্চলে তাদের বাস পরিষেবা বন্ধ করা হয়েছিল।
ছত্তিশগড়ের জেলার তালিকা

ভারতের মধ্যভাগে অবস্থিত ২৯ টি রাজ্যের মধ্যে একটি রাজ্য ছত্তীসগঢ়৷ রাজ্যটিতে বর্তমানে জেলার সংখ্যা ২৭ টি৷
পূর্বতন মধ্যপ্রদেশ রাজ্য থেকে নতুন ছত্তীসগঢ় রাজ্য গঠনকালে এর ১৬ টি জেলা ছিলো৷ ২৭শে বৈশাখ ১৪১৪ বঙ্গাব্দে(১১ই মে ২০০৭ খ্রিষ্টাব্দ) বীজাপুর ও নারায়ণপুর নামক দুটি নতুন জেলা গঠন করা হয় এবং ১৬ই পৌষ ১৪১৮ বঙ্গাব্দে(১লা জানুয়ারি ২০১২ খ্রিষ্টাব্দে) আরো নয়টি নতুন জেলা গঠন করা হয়৷ সদর নৈকট্য, প্রশাসনিক সুবিধা ও কাঠামোগত উন্নতিসাধনের লক্ষে নতুন জেলাগুলিকে পূর্বতন জেলাগুলি থেকে পৃথক করার সিদ্ধান্ত গৃৃহিত হয়৷। নয়টি নতুন জেলাগুলি হলো যথাক্রমে- কোন্দাগাঁও, গরিয়াবন্দ, বলরামপুর- রামানুজগঞ্জ, বালোদ, বালোদা বাজার, বেমেতারা, মুঙ্গেলি, সুক্মা ও সুরজপুর জেলা৷
বীরশ্রেষ্ঠ ক্যাপ্টেন মহিউদ্দিন জাহাঙ্গীর স্মৃতি জাদুঘর

শহীদ ক্যাপ্টেন মহিউদ্দিন জাহাঙ্গীর গ্রন্থাগার ও স্মৃতি জাদুঘর বাংলাদেশের বরিশাল জেলার বাবুগঞ্জ উপজেলায় অবস্থিত যা ২০০৮ সালে নির্মাণ করা হয়। এই সময় আগরপুর ইউনিয়নকে বীরশ্রেষ্ঠ জাহাঙ্গীরনগর ইউনিয়ন হিসেবে ঘোষণা করা হয়।
বীরশ্রেষ্ঠদের স্মৃতি রক্ষা প্রকল্পের আওতায় রহিমগঞ্জে মহিউদ্দিনের পরিবারের দান করা ৩০ শতক জমিতে ৬৭ লাখ টাকা ব্যয়ে ২০০৮ সালে জাদুঘরটি নির্মাণ করা হয়।।
জাদুঘরের পাশ দিয়ে প্রবাহিত সন্ধ্যা নদী থেকে বালু উত্তোলনের কারণে জাদুঘরটি হুমকির মুখে পড়ে। এর ফলে জাদুঘর রক্ষায় সন্ধ্যা নদীর বালু উত্তোলন বন্ধে হাইকোর্টের নির্দেশ দেয়।
জাদুঘরের সংগ্রহ শালায় রয়েছে মহিউদ্দিনের পরিবারকে দেওয়া সরকারি বেসরকারি পদক, মুক্তিযুদ্ধভিত্তিক নানা পোস্টার, সাময়িকী ও পত্রপত্রিকা, মুক্তিযুদ্ধসহ বিভিন্ন বিষয় সম্পর্কিত চার হাজার বই ইত্যাদি।
ইথেল মারম্যান

ইথেল মারম্যান (; ইথেল অ্যাগনেস জিমারমান, ১৬ জানুয়ারি ১৯০৮ - ১৫ ফেব্রুয়ারি ১৯৮৪) ছিলেন একজন মার্কিন অভিনেত্রী ও গায়িকা। তিনি তার বৈচিত্রময় ও শক্তিশালী কণ্ঠস্বর ও গীতিনাট্যে তার প্রধান চরিত্রে কাজের জন্য প্রসিদ্ধ ছিলেন। তাকে "সঙ্গীতধর্মী হাস্যরসাত্মক মঞ্চনাটকে অবিসংবাদিত ফার্স্ট লেডি" হিসেবে আখ্যায়িত করা হয়। তিনি ১৯৫১ সালে "কল মি ম্যাডাম" নাটকে অভিনয় করে গীতিনাট্যে সেরা অভিনেত্রী বিভাগে টনি পুরস্কার অর্জন করেন এবং এই নাটকের "চলচ্চিত্ররূপে" (১৯৫৩) অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন।
ব্রডওয়ে মঞ্চে তার গাওয়া উল্লেখযোগ্য গানসমূহ হল "গার্ল ক্রেজি" নাটকে "আই গট রিদম", "জিপসি" নাটকে "এভরিথিংস কামিং আপ রোজেস", "সাম পিপল", ও "রোজ্‌স টার্ন", এবং কোল পোর্টারের সুরে "রেড, হট অ্যান্ড ব্লু"-এ "ইট্‌স ডা-লাভলি" ও "অ্যানিথিং গোজ"-এর "আই গেট আ কিক আউট অব ইউ", "ইউ আর দ্য টপ" ও "অ্যানিথিং গোজ"। "জিপসি" নাটকের গানের জন্য তিনি সেরা গীতিনাট্য অ্যালবাম বিভাগে একটি গ্র্যামি পুরস্কার অর্জন করেন।
ফোবোস (উপগ্ৰহ)

ফোবোস (; পদ্ধতিগত পদবী: ) হল মঙ্গলগ্রহের দুটি প্রাকৃতিক উপগ্রহের মধ্যে অন্যতম বড় ও অন্যতম অন্তঃস্থ উপগ্ৰহ। মঙ্গলের অন্য উপগ্ৰহের নাম ডিমোস। মার্কিন আমেরিকান জ্যোতির্বিজ্ঞানী আসাফ হল ১৮৭৭ সালে এই দুটি উপগ্রহ আবিষ্কার করেছিলেন। ভয় ও আতঙ্কের গ্রিক দেবতা ফোবোসের নামানুসারে এর নামকরণ করা হয়েছে, যিনি আরেস (মঙ্গলগ্রহ) এর পুত্র এবং ডিমোসের যমজ ভাই।
ফোবোস হল একটি ছোট, অনিয়মিত আকারের বস্তু যার গড় ব্যাসার্ধ । ফোবোস মঙ্গলগ্রহের পৃষ্ঠ থেকে দূরত্বে প্রদক্ষিণ করে, যে দূরত্ব অন্য যে কোনও পরিচিত গ্রহের উপগ্ৰহের তুলনায় এর প্রাথমিক দেহের নিকটবর্তী। এটি এত কাছাকাছি যে এটি মঙ্গলগ্রহের আবর্তনের চেয়ে অনেক দ্রুত মঙ্গলকে প্রদক্ষিণ করে এবং মাত্র ৭ ঘন্টা ৩৯ মিনিটে একটি কক্ষপথ সম্পূর্ণ করে। ফলস্বরূপ, মঙ্গলগ্রহের পৃষ্ঠ থেকে এটি পশ্চিমে উঠতে দেখা যায়, ৪ ঘন্টা এবং ১৫ মিনিট বা তার কম সময়ে আকাশ জুড়ে যায় এবং মঙ্গলগ্রহের প্রতি এক দিনে দুইবার পূর্বে অস্ত হয়।
ফোবোস সৌরজগতের সবচেয়ে কম প্রতিফলিত দেহ বা বস্তুগুলির মধ্যে একটি, যার প্রতিফলন অনুপাত মাত্র ০.০৭১। সূর্যের আলোর দিকে পৃষ্ঠের তাপমাত্রা প্রায় থেকে ছায়ার দিকে পর্যন্ত হয়ে থাকে। সংজ্ঞায়িত পৃষ্ঠ বৈশিষ্ট্য হল বড় অভিঘাত খাদ, স্টিকনি, যা চাঁদের পৃষ্ঠের একটি উল্লেখযোগ্য অনুপাত গ্রহণ করে। এই পৃষ্ঠে অনেকগুলি খাঁজ রয়েছে, যেখানে এই খাঁজগুলি কীভাবে গঠিত হয়েছিল সে সম্পর্কে অসংখ্য তত্ত্ব রয়েছে।
চিত্র এবং মডেলগুলি নির্দেশ করে যে ফোবোস একটি পাতলা ভূত্বকের দ্বারা একত্রিত একটি ধ্বংসস্তূপের স্তূপ হতে পারে যা জোয়ার-ভাটার মিথস্ক্রিয়া দ্বারা বিদীর্ণ হয়ে যাচ্ছে। ফোবোস প্রতি বছর মঙ্গলগ্রহের প্রায় ২ সেন্টিমিটার নিকটে আসে এবং এটি ধারণা করা হয় যে ৩০ থেকে ৫০ মিলিয়ন বছরের মধ্যে এটি গ্রহের সাথে সংঘর্ষ করবে বা একটি গ্রহীয় বলয়ে বিভক্ত হবে।
১৮৭৭ সালের ১৮ আগস্ট তারিখে প্ৰায় ০৯:১৪ (ইউ.টি.সি.) ঘটিকায় আমেরিকা যুক্তরাষ্ট্ৰের ওয়াশ্বিংটনে অবস্থিত আমেরিকা যুক্তরাষ্ট্ৰ নৌসেনা মানমন্দিরে আমেরিকান জ্যোতিৰ্বিজ্ঞানী ফোবোস আবিষ্কার করেছিলেন। উল্লেখযোগ্য যে, সেই একই বছরে কিছুদিন আগে ১২-ই আগস্ট তারিখে প্ৰায় ০৭:৪৮ (জি.এম.টি.) ঘটিকায় হল মঙ্গলের অন্য উপগ্ৰহ ডিমোস আবিষ্কার করেছিলেন।
ক্যাটি জুরাডো

ক্যাটি জুরাডো () নামে পরিচিত মারিয়া ক্রিস্তিনা এস্তেলা মার্সেলা জুরাদো গার্সিয়া (১৬ জানুয়ারি ১৯২৪ - ৫ জুলাই ২০০২) ছিলেন একজন মেক্সিকান অভিনেত্রী। তিনি "হাই নুন" (১৯৫২) চলচ্চিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং "ব্রোকেন লেন্স" (১৯৫৪) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি প্রথম লাতিন আমেরিকান অভিনেত্রী হিসেবে গোল্ডেন গ্লোব অর্জন করেন এবং অস্কারের মনোনয়ন লাভ করেন।
জুরাডো ১৯৪৩ সালে মেক্সিকোতে তার অভিনয় জীবন শুরু করেন। ১৯৪০-এর দশক থেকে শুরু করেন ১৯৬০-এর দশকের শুরু পর্যন্ত মেক্সিকান চলচ্চিত্রের স্বর্ণযুগে জুরাডো খল অভিনেত্রী হিসেবে কাজ করেন। ১৯৫১ সালে চলচ্চিত্র নির্মাতা বাড বোটিচারের "দ্য বুলফাইটার অ্যান্ড দ্য লেডি" দিয়ে তার হলিউডে অভিনয় জীবন শুরু হয়। ১৯৫০ ও ১৯৬০-এর দশকে তার অভিনীত উল্লেখযোগ্য চলচ্চিত্রগুলো হল "অ্যারোহেড" (১৯৫৩), "ওয়ান-আইড জ্যাকস" (১৯৬১), এবং "প্যাট গেরেট অ্যান্ড বিলি দ্য কিড" (১৯৭৩)।
হ্যারি কেরি (অভিনেতা)

হ্যারি কেরি () নামে পরিচিত দ্বিতীয় হেনরি ডিউইট কেরি (১৬ জানুয়ারি ১৮৭৮ - ২১ সেপ্টেম্বর ১৯৪৭) ছিলেন একজন মার্কিন অভিনেতা। তিনি নির্বাক চলচ্চিত্র যুগের শুরুর দিকের তারকাদের মধ্যে অন্যতম। তিনি নাট্যধর্মী "মিস্টার স্মিথ গোজ টু ওয়াশিংটন" (১৯৩৯) চলচ্চিত্রে সিনেট সভাপতি চরিত্রে অভিনয়ের জন্য সর্বাধিক পরিচিত এবং এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।
কেরি অভিনীত অন্যান্য উল্লেখযোগ্য চলচ্চিত্রসমূহ হল "দ্য গ্রেট মোমেন্ট" (১৯২১), "ট্রেডার হর্ন" (১৯৩১), "ইউ অ্যান্ড মি" (১৯৩৮), "ডুয়েল ইন দ্য সান" (১৯৪৬) এবং "রেড রিভার" (১৯৪৮)। ১৯৪০ সালে "হেভেনলি এক্সপ্রেস" নাটক দিয়ে তার ব্রডওয়ে মঞ্চে অভিষেক হয় এবং পরে তিনি "আহ, ওয়াইল্ডারনেস" (১৯৪৪) এবং "বাট নট গুডবাই" (১৯৪৪) মঞ্চ নাটকে অভিনয় করেন। তিনি প্রখ্যাত অভিনেতা হ্যারি কেরি জুনিয়রের পিতা।
ভাষা শহীদ আবদুস সালাম গ্রন্থাগার ও স্মৃতি জাদুঘর

ভাষা শহিদ আবদুস সালাম গ্রন্থাগার ও স্মৃতি জাদুঘর বাংলাদেশের ফেনী জেলার দাগনভূঁঞা উপজেলার মাতুভূঞা ইউনিয়নের লক্ষণপুর যা বর্তমানে তাঁরই নামানুসারে সালাম নগর গ্রামে অবস্থিত। ভাষা শহিদ সালামে স্মৃতি রক্ষার্থে জাদুঘরটি স্থাপন করে বাংলাদেশ সরকার। 
১৯২৫ সালে শহীদ আব্দুস সালাম দাগনভূঁঞা উপজেলার মাতুভূঞা ইউনিয়নের লক্ষণপুর গ্রামে জন্মগ্রহণ করেন। সালামের পিতা ফজিল মিয়া শিল্প বিভাগে পিয়ন পদে চাকরি করতেন। ১৯৫২ সালে ভাষা আন্দোলনের সময়ে তিনি ঢাকা মেডিকেল কলেজের পাশে নীলক্ষেত ব্যারাকের ৩৬বি নং কোয়ার্টারে বসবাস করতেন। পূর্ববঙ্গে মাতৃভাষা বাংলার রাষ্ট্রীয় স্বীকৃতির দাবিতে ১৯৫২ সালের ২১ ফেব্রুয়ারি ঢাকা মেডিকেল কলেজ হোস্টেলের সম্মুখে ১৪৪ ধারা ভঙ্গ করে বিক্ষোভে পুলিশ গুলি চালায়। সালাম পুলিশের গুলিতে আহত হন। তিনি দেড় মাস ঢাকা মেডিকেল কলেজে চিকিৎসাধীন ছিলেন। ১৯৫২ সালের ০৭ এপ্রিল সালাম মৃত্যুবরণ করেন। বাংলাদেশ সরকার ২০০০ সালের ফেব্রুয়ারি মাসে সালামকে মরণোত্তর একুশে পদকে ভূষিত করে।
ভাষা শহীদ আবদুস সালাম গ্রন্থাগার ও স্মৃতি জাদুঘরটি ফেনী শহর থেকে ৮ কিলোমিটার দূরে ফেনী-নোয়াখালী সড়কের ডান পাশে মাতুভূঞা ব্রিজের কাছে সালামনগরে আবস্থিত। এডিপির অর্থায়নে ১২ শতক জমিতে সাড়ে তেষট্টি লাখ টাকা ব্যয়ে সালামনগরে জাদুঘরটি স্থাপন করা হয়। বিশ্ব সাহিত্য কেন্দ্রের চেয়ারম্যান অধ্যাপক আবদুল্লাহ আবু সায়ীদ ২০০৮ সালের ২৬শে মে সালাম স্মৃতি জাদুঘর ও গ্রন্থাগারটি উদ্বোধন করেন। ২০১১ সালের ১৩ই ফেব্রুয়ারি শহীদ আবদুস সালামের ছোট ভাইয়ের মেয়ে খাদিজা বেগমকে মাসিক ছয় হাজার টাকা বেতনে গ্রন্থাগারিক পদে নিয়োগ দেয়া হয়।
বিলাসীপাড়া

বিলাসীপাড়া (IPA: ˈbɪlɑːsɪˌpɑːrə) () অসমের ধুবড়ি জেলায় অবস্থিত একটি স্থান৷
ভৌগোলিকভাবে বিলাসীপাড়া . তে অবস্থিত৷ সাগরপৃষ্ঠ থেকে এর গড় উচ্চতা প্ৰায় ২৬ মিটার (৮৫ ফুট)।
২০১১ সালের জনগণনা অনুসারে বিলাসীপাড়ার মোট জনসংখ্যা ৩১,০৯০ জন ৷ এর ৫১% পুরুষ ও ৪৯% মহিলা৷ মোট জনসংখ্যার ১৩% ছয় বছরের অনুৰ্ধ।
বিলাসীপাড়ার গড় সাক্ষরতার হার ৬৮%। এর মধ্যে পুরুষ ও মহিলার গড় সাক্ষরতার হার পৃথকভাবে ক্ৰমান্বয়ে ৪৭% ও ৬২%৷ 
বিদ্যালয় —
মহাবিদ্যালয়-
বিলাসীপাড়া ধুবড়ি (লোকসভা কেন্দ্র)-এর অন্তৰ্ভুক্ত৷
মসিউর রহমান (উপদেষ্টা)

মসিউর রহমান একজন বাংলাদেশী রাজনীতিবিদ, সাবেক সচিব এবং প্রধানমন্ত্রী শেখ হাসিনার অর্থনৈতিক বিষয়ক উপদেষ্টা ছিলেন।
ড. মসিউর রহমান খুলনা জেলার দিঘলিয়া উপজেলায় জন্মগ্রহণ করেন।
মসিউর রহমান একজন সিএসপি কর্মকর্তা ছিলেন। ১৯৭১ সালে স্বাধীনতার পর বঙ্গবন্ধু শেখ মুজিবুর রহমানের ব্যক্তিগত কর্মকর্তা হিসেবে যোগ দিয়েছিলেন। তিনি সচিব হিসেবে অভ্যন্তরীণ সম্পদ বিভাগ ও জাতীয় রাজস্ব বোর্ড এর চেয়ারম্যান ছিলেন। ১৯৯৬ সালে সপ্তম জাতীয় সংসদ নির্বাচনে আওয়ামী লীগ সরকার গঠনের পর তিনি অর্থনৈতিক সম্পর্ক বিভাগের সচিব ছিলেন।
মসিউর রহমান সরকারি চাকরি থেকে অবসরের পর বাংলাদেশ আওয়ামী লীগে যোগদান করেন। ২০১৪ সালের দশম জাতীয় সংসদ নির্বাচনে জয়ের পর শেখ হাসিনা সরকার গঠন করেন এবং মসিউর রহমানকে মন্ত্রীর পদমর্যাদায় তাঁর অর্থনৈতিক বিষয়ক উপদেষ্টা হিসেবে নিয়োগ দেন। পদ্মা সেতু ঘুষ কেলেঙ্কারিতে তাকে অভিযুক্ত করা হয়েছিল কিন্তু পরবর্তীতে কানাডার একটি আদালত দুর্নীতির অভিযোগে দায়ের করা মামলাটি খারিজ করে দেয়। ২০১৬ সালের অক্টোবরে আওয়ামী লীগের দলীয় পরিষদের নির্বাচনে তিনি প্রধান নির্বাচন কমিশনার হিসেবে দায়িত্ব পালন করেন। ২০১৯ সালে তিনি পুনরায় একই পদে নিয়োগ পান।
বেটি হোয়াইট

বেটি ম্যারিয়ন হোয়াইট লুডেন (; জন্ম: ১৭ জানুয়ারি ১৯২২ - ৩১ ডিসেম্বর ২০২১) হলেন একজন মার্কিন অভিনেত্রী ও কৌতুকাভিনেত্রী। নারী বিনোদনদাতাদের মধ্যে তিনি সর্বাধিক সময় টেলিভিশনে কাজ করেছেন। তিনি টেলিভিশন অভিনয়শিল্পীদের অগ্রদূতদের একজন এবং প্রথম নারী হিসেবে ক্যামেরার সামনে ও পিছনে কাজ করেছেন। তিনিই প্রথম নারী যিনি সিটকম ("লাইফ উইথ এলিজাবেথ") প্রযোজনা করেছেন এবং এর জন্য তিনি ১৯৫৫ সালে সম্মানসূচক মেয়র অব হলিউড উপাধি অর্জন করেন।
৮০ বছরের অধিক সময়ের কর্মজীবনে তিনি বিভিন্ন বিভাগে আটটি এমি পুরস্কার, তিনটি আমেরিকান কমেডি পুরস্কার, তিনটি স্ক্রিন অ্যাক্টরস গিল্ড পুরস্কার, একটি গ্র্যামি পুরস্কার অর্জন করেন। টেলিভিশনে অবদানের জন্য হলিউড ওয়াক অব ফেমে তার নামাঙ্কিত তারকা খচিত করা হয়, ১৯৯৫ সালে টেলিভিশন হল অব ফেমে তার নাম অন্তর্ভুক্ত করা হয় এবং ২০০৯ সালে ডিজনি লিজেন্ডে তার নাম অন্তর্ভুক্ত করা হয়।
খাগড়াছড়ি জেলার শিক্ষাপ্রতিষ্ঠানের তালিকা

বাংলাদেশের খাগড়াছড়ি জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়)
!ক্রম নং
!প্রতিষ্ঠানের নাম
!অবস্থান
!পর্যায়
খালেদা জিয়ার দ্বিতীয় মন্ত্রিসভা

১ অক্টোবর ২০০১ সালে বাংলাদেশের অষ্টম জাতীয় সংসদ নির্বাচন অনুষ্ঠিত হয়। নির্বাচনে বাংলাদেশ জাতীয়তাবাদী দল সংখ্যাগরিষ্ঠতার ভিত্তিতে সরকার গঠন করে। ১০ অক্টোবর ২০০১ সালে খালেদা জিয়াকে প্রধানমন্ত্রী করে মন্ত্রিসভা গঠিত হয় এবং ২৯ অক্টোবর ২০০৬ সালে এই মন্ত্রিসভা বিলুপ্ত হয়।
বাংলাদেশের প্রধানমন্ত্রী মন্ত্রীগণের বাইরে বাংলাদেশ সরকারের ‘রুলস অব বিজনেস-১৯৯৬’-এর ৩(বি)১ ধারা অনুযায়ী সংসদ সদস্য হবার যোগ্য এমন যেকোন ব্যক্তিকে তার উপদেষ্টা নিয়োগ করতে পারেন। উপদেষ্টাগণ সাধারণ মন্ত্রী পদমর্যাদা সম্পন্ন।
কোতুলপুর বিধানসভা কেন্দ্র

কোতুলপুর (বিধানসভা কেন্দ্র) ভারতের পশ্চিমবঙ্গ রাজ্যের বাঁকুড়া জেলার একটি বিধানসভা কেন্দ্র। ২০১১ সালে এই কেন্দ্রটি তপসিলি জাতির জন্য সংরক্ষিত হয়। পূর্বে কেন্দ্রটি উন্মুক্ত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫৬ নং কোতুলপুর বিধানসভা (এসসি) কেন্দ্রটি দেশড়া-কোয়ালপাড়া, কোতুলপুর, লেগো, মির্জাপুর, গোপীনাথপুর এবং শিহর গ্রাম পঞ্চায়েত গুলি কোতুলপুর সমষ্টি উন্নয়ন ব্লক এবং 
গেলিয়া, কুচিয়াকোল, শালদা, হেতিয়া, ময়নাপুর, শ্যামনগর, জগন্নাথপুর, রাউতখণ্ড এবং উত্তরবাড় গ্রাম পঞ্চায়েত গুলি জয়পুর সমষ্টি উন্নয়ন ব্লক গুলির অন্তর্গত।
কোতুলপুর বিধানসভা কেন্দ্রটি ৩৭ নং বিষ্ণুপুর লোকসভা কেন্দ্র এর অন্তর্গত। 
কোতুলপুর কেন্দ্রে উপনির্বাচন হওয়ার কারণ, কংগ্রেসের বিধায়ক সৌমিত্র খান তৃণমূল কংগ্রেসে যোগদান করেন এবং বিষ্ণুপুর লোকসভা কেন্দ্রে এমপি পদে নির্বাচিত হন।
২০০৬ সালের বিধানসভা নির্বাচনে, সিপিআই (এম) এর কল্পনা কোলে কোতুলপুর কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের অলোকা সেন মজুমদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর মানষী ঘোষ ২০০১ সালে তৃণমূল কংগ্রেসের সুনিল দাসকে পরাজিত করেন। সিপিআই (এম) এর গৌরিপদ দাস ১৯৯৬ সালে কংগ্রেসের নিখিল বোসকে, ১৯৯১ সালে কংগ্রেসের অক্ষয় কুমার কোলে এবং ১৯৮৭ সালে কংগ্রেসের বাবলু কোলে কে পরাজিত করেন। সিপিআই (এম) গুনধর চৌধুরী ১৯৮২ এবং ১৯৭৭ সালে কংগ্রেসের অক্ষয় কুমার কোলে কে পরাজিত করেন।
১৯৭২ সালে কংগ্রেসের অক্ষয় কুমার কোলে জয়ী হন। সিপিআই (এম) এর জটাধারী মুখোপাধ্যায় ১৯৭১ সালে জয়ী হন। বাংলা কংগ্রেসের নিরঞ্জন ভদ্র ১৯৬৯ সালে জয়ী হন। ১৯৬৭ সালে বাংলা কংগ্রেসের এস. সরকার জয়ী হন। কংগ্রেসের জগন্নাথ কোলে ১৯৬২ এবং ১৯৫৭ সালে জয়ী হন। এর আগে কোতুলপুর কেন্দ্রে আসন বিদ্যমান ছিল না।
১৮. পশ্চিমবঙ্গ বিধানসভা নির্বাচন, ২০১৬
১৯. পশ্চিমবঙ্গ বিধানসভা নির্বাচন, ২০২১